Καλαμαριά 26/04/2022

Αριθμός Πρωτοκόλλου: 202

***ΠΡΟΣΚΛΗΣΗ***

**Θέμα: ΠΡΟΣΚΛΗΣΗ ΚΑΤΑΘΕΣΗΣ ΠΡΟΣΦΟΡΩΝ ΥΠΗΡΕΣΙΩΝ ΓΙΑ ΤΗ ΔΙΕΝΕΡΓΕΙΑ ΠΟΛΙΤΙΣΤΙΚΩΝ ΚΑΙ ΚΑΛΛΙΤΕΧΝΙΚΩΝ ΕΚΔΗΛΩΣΕΩΝ ΣΕ ΟΡΙΟΘΕΤΗΜΕΝΟ ΧΩΡΟ ΣΤΗΝ ΠΛΑΖ ΑΡΕΤΣΟΥ**

Η Δημοτική Εμπορική Τουριστική Επιχείρηση Καλαμαριάς Α.Ε. ΟΤΑ, εν όψει έναρξης της θερινής περιόδου λειτουργίας των δημοτικών αναψυκτήριων που διαχειρίζεται, προσκαλεί επιχειρήσεις ΝΠΙΔ και φυσικά πρόσωπα που δραστηριοποιούνται στη διενέργεια πολιτιστικών και καλλιτεχνικών εκδηλώσεων να καταθέσουν την προσφορά τους, σύμφωνα με τους κάτωθι όρους και προϋποθέσεις οι οποίοι περιγράφονται συνημμένη της παρούσης έως και **10 Μαΐου 2022, ημέρα Τρίτη και ώρα 12:00 π.μ., με κλειστές προσφορές** στα γραφεία της ΔΕΤΕΚ Α.Ε. ΟΤΑ στην πλαζ Αρετσούς για να εξεταστούν από Επιτροπή Αξιολόγησης.

***Ο Διευθύνων Σύμβουλος της***

***ΔΕΤΕΚ Α.Ε. ΟΤΑ***

***Ανέστης Φίσκας***

**ΧΡΟΝΙΚΗ ΔΙΑΡΚΕΙΑ**

Η χρονική διάρκεια για τη διενέργεια πολιτιστικών και καλλιτεχνικών εκδηλώσεων στον οριοθετημένο χώρο της πλαζ Αρετσού που βρίσκεται, μετά το διαμορφωμένο με πλάκες πεζοδρομίου, χώρο εκμετάλλευσης του beach bar Golden Bay Αρετσούς στη θέση μικρό έμβολο και με όριο την περίφραξη της Μαρίνας Αρετσού, όπου βρίσκεται η κεντρική εξέδρα εκδηλώσεων της επιχείρησης **από** **04/07/2022 έως και 14/07/2022.**

**ΤΙΜΗ ΕΚΚΙΝΗΣΗΣ ΠΡΟΣΦΟΡΩΝ**

Η τιμή εκκίνησης προσφορών για την περίοδο από **04/07/2022 έως και 14/07/2022** ορίζεται στις **3.750,00 € πλέον ΦΠΑ 24%.** Ο ανάδοχος που θα καταθέσει την υψηλότερη προσφορά για την ολοκλήρωση και υπογραφή της σύμβασης υποχρεούται να καταβάλλει **εγγυητική τραπεζική επιστολή ύψους 750,00 €** ως εγγύηση για την ορθή και σωστή τήρηση των συμφωνηθέντων όρων.

**ΌΡΟΙ ΚΑΙ ΠΡΟΥΠΟΘΕΣΕΙΣ**

Προϋπόθεση για την υποβολή προτάσεων έχουν όλα τα φυσικά και νομικά πρόσωπα τα οποία δραστηριοποιούνται στο χώρο της διενέργειας πολιτιστικών και καλλιτεχνικών εκδηλώσεων. Επίσης, θα πρέπει να είναι ενήμεροι φορολογικά και ασφαλιστικά και να μην υπάρχει καμία οφειλή έναντι του Νομικού Προσώπου της ΔΕΤΕΚ ΑΕ ΟΤΑ και του ΔΗΜΟΥ ΚΑΛΑΜΑΡΙΑΣ. Οι βασικοί όροι που θα συμπεριλαμβάνονται στη σύμβαση είναι οι εξής:

**Α**. Όλες οι εκδηλώσεις θα συμφωνούνται με τη διοίκηση της ΔΕΤΕΚ ΑΕ ΟΤΑ, η οποία ανά πάσα στιγμή θα έχει το δικαίωμα ακύρωσης οποιασδήποτε εκδήλωσης , η οποία δεν θα είναι στο πνεύμα και στην λογική του Δ.Σ.

**Β**. Οι εκδηλώσεις θα λαμβάνουν χώρα από τη Δευτέρα έως και την Πέμπτη και δεν θα υπερβαίνουν τις τέσσερις (4) την εβδομάδα. Σε περίπτωση εκδηλώσεων του Δήμου θα υπάρχει η δυνατότητα έπειτα από συνεννόηση με τη ΔΕΤΕΚ ΑΕ να μετακινηθούν οι εκδηλώσεις ακόμη και ημέρα Παρασκευή, μόνο με τη ρητή έγγραφη αποδοχή της επιχείρησης.

**Γ**. Κατά τις ημέρες και ώρες που θα λαμβάνει χώρα η εκδήλωση, ο ανάδοχος δεσμεύεται ότι δεν θα επιτρέπει την είσοδο στο χώρο, ασυνόδευτων ανηλίκων και θα μεριμνά ο ίδιος για την περιφρούρηση της εκδήλωσης από προσωπικό για το οποίο θα είναι αποκλειστικά υπεύθυνος.

**Δ**. Ο χώρος των εκδηλώσεων θα ξεχωρίζει από το Κεντρικό Αναψυκτήριο Golden Bay, με πρωτοβουλία και αποκλειστική ευθύνη του αναδόχου, τοποθετημένων κιγκλιδωμάτων ή πάνελ, ειδικής κατασκευής στο συγκεκριμένο χώρο και η δαπάνη επιβαρύνεται από τον ανάδοχο.

**Ε**. Με ευθύνη του αναδόχου θα τοποθετηθούν σε συγκεκριμένο χώρο που θα υποδείξει η ΔΕΤΕΚ ΑΕ ΟΤΑ, πέντε (5) κινητές χημικές τουαλέτες (2 γυναικών, 2 ανδρών, 1 ΑΜΕΑ) και θα πληρούν όλες τις νόμιμες προϋποθέσεις τοποθέτησης, λειτουργίας και τήρησης των υγειονομικών πρωτοκόλλων καθώς και την υιοθέτηση Υγειονομικού Πρωτόκολλου για τον Covid 19. Η αποκλειστικότητα της δαπάνης θα επιβαρύνει τον ανάδοχο.

**Ζ**. Για την επίλυση οποιουδήποτε προβλήματος ανακύψει πριν και κατά τη διάρκεια των εκδηλώσεων, προερχόμενο από θεατές ή συνεργάτες του αναδόχου, αποκλειστικά υπεύθυνος για την επίλυσή τους θα είναι ο συμβαλλόμενος ανάδοχος. Επίσης οποιοδήποτε πρόστιμο βεβαιωθεί από τη διενέργεια των εκδηλώσεων ακόμη και αν βεβαιωθεί στο όνομα της επιχείρησης θα επιβαρύνει τον ανάδοχο.

**Η**. Ο συμβαλλόμενος ανάδοχος θα δεσμεύεται ρητά με ιδιαίτερο συμφωνητικό κατά τη προσέλευση, διάρκεια και αποχώρηση των θεατών της τήρησης όλων των νόμιμων μέτρων ασφαλείας για τη διασφάλιση των θεατών από κάθε κίνδυνο.

**Θ**. Η φύλαξη του χώρου της συναυλίας και του όποιου εξοπλισμού ο οποίος θα διατίθεται για την εκτέλεσή της, θα είναι της αποκλειστικής ευθύνης του συμβαλλομένου αναδόχου.

Δίνεται η δυνατότητα από τη ΔΕΤΕΚ ΑΕ ΟΤΑ προς τον ανάδοχο, σε σημείο που θα οριστεί από την ίδια και εντός του χώρου της εκδήλωσης, πώλησης αναψυκτικών, αλκοολούχων ποτών και σνακ.

Η χρήση της μουσικής θα επιτρέπεται τις ώρες και βάσει του Νόμου περί κοινής ησυχίας και κατά τη διάρκεια των εκδηλώσεων δεν θα πρέπει να υπερβαίνει μεσοσταθμικά τα εκατό (100) decibel.

Η δαπάνη ηλεκτροφωτισμού για τις ανάγκες των εκδηλώσεων θα είναι αποκλειστικά εξοφλητέα από το συμβαλλόμενο ανάδοχο. Η ΔΕΤΕΚ ΑΕ ΟΤΑ έχει το δικαίωμα σε περίπτωση που χρειαστεί το συγκεκριμένο χώρο είτε της ιδίας είτε του Δήμου Καλαμαριάς να ενημερώνει 15 ημέρες νωρίτερα από την ημερομηνία που θα χρειαστεί το χώρο έτσι ώστε ο ανάδοχος να μπορεί να τροποποιεί έγκαιρα το πρόγραμμά του. Για την οποιαδήποτε, ενδεχόμενη οικονομική ζημία που θα προκύπτει από την ως άνω αλλαγή του προγράμματος του αναδόχου, ουδεμία υποχρέωση και ευθύνη θα έχει η ΔΕΤΕΚ ΑΕ ΟΤΑ.

Πλην των ανωτέρων όρων, ενδεχομένως κατά την υπογραφείσα σύμβαση να υπάρχουν και επιπλέον παράγραφοι.

**Ο ανάδοχος που θα επιλεγεί από την επιτροπή αξιολόγησης για την υπογραφή της σύμβασης υποχρεούται την προκαταβολή του 50% του συνολικού τιμήματος συμπεριλαμβανομένου ΦΠΑ 24% και του συνόλου της εγγυητικής επιστολής ύψους.**